El Ple Municipal de Pineda aprova noves beques per a la pràctica de l’esport extraescolar | Ajuntament Pineda de Mar\nEl Ple Municipal de Pineda aprova noves beques per a la pràctica de l’esport extraescolar\nEl nou ajut va destinat a infants de 6 a 12 anys d’unitats familiars amb rendes baixes Les noves beques cobriran fins al 90% de la quota de l’activitat esportiva.\nEl Ple Municipal celebrat ahir dijous 28 va aprovar per unanimitat les noves beques per a la pràctica de l’esport extraescolar organitzat per entitats esportives o AMPAS de Pineda de Mar. Aquestes noves beques van adreçades a infants d’entre 6 i 12 anys integrants d’unitats familiars amb rendes baixes. L’objectiu d’aquest ajut és que la situació econòmica de la família no impedeixi la pràctica esportiva d’aquests menors.\nLes noves beques per a la pràctica de l’esport extraescolar donen resposta a la demanda que estaven realitzant tant famílies com també clubs esportius, que havien informat l’ajuntament de les dificultats que tenen algunes famílies a l’hora de satisfer les quotes per realitzar activitats físiques.\nEstà previst que la convocatòria d’aquestes beques s’obri al maig. Els sol·licitants hauran de tenir entre 6 i 12 anys, empadronats a Pineda, estar cursant primària i inscrits en una activitat esportiva organitzada per una AMPA o entitat esportiva de Pineda de Mar. La beca pot cobrir fins a un 90% del cost de l’activitat amb un import mínim de 50 € i un màxim de 270 €.


BarcelonaFa més de trenta anys, en una Barcelona preolímpica de carrers buits i turisme gairebé testimonial, la Guàrdia Urbana de Barcelona va pactar que el 40% dels agents podrien fer vacances els mesos de juliol i agost. És a dir, el gruix dels agents, el 80%, poden fer vacances un d'aquests dos mesos. Això es va fer perquè la feina a la ciutat disminuïa durant aquest període i d'aquesta manera els agents podien conciliar i fer les vacances al mateix temps que els nens. Amb el pas del temps, aquesta clàusula del conveni col·lectiu no s'ha mogut i s'ha convertit en una mena de punt tabú en les negociacions.\nEls sindicats la consideren un dret adquirit i, com a molt, segons expliquen avui a la informació que podeu trobar a la secció de Societat, estan disposats a acceptar que a canvi de no fer vacances aquests mesos hi hagi un plus de mil euros, el que anomenen "vacances venudes", per compensar l'inconvenient. És l'opció que va aplicar Xavier Trias quan era alcalde per aconseguir que hi hagués més agents treballant durant els mesos d'estiu en una Barcelona que ja no té res a veure amb la de fa tres dècades.\nAra mateix, doncs, mentre el mateix Ajuntament reconeix que hi ha una "crisi de seguretat", treballa poc més de la meitat de la plantilla, ja que s'ha de descomptar l'absentisme, que és d'entre el 3% i el 4%, i els dies lliures, tot i que la majoria d'agents ja fan festa al cap de setmana. La falta d'efectius es cobreix amb hores extres i el voluntarisme d'uns treballadors alguns dels quals són conscients del problema que suposa això per a la ciutat.\nBarcelona s'ha transformat en una ciutat turística –uns cinc milions de turistes la van visitar l'estiu passat– i en una metròpoli global amb molta més complexitat pel que fa al tipus de població i amb problemes fruit de la globalització que no tenia a finals del segle passat. La inseguretat ja fa temps que s'ha convertit en un dels problemes que més preocupen els ciutadans i, des de fa temps, des del govern municipal es reclama més implicació dels Mossos, responsables dels temes de seguretat i que clarament són insuficients per cobrir la ciutat. Està previst que al setembre hi hagi una incorporació de 300 mossos i també de 150 agents de la Guàrdia Urbana sortits de l'escola. És un pas, però clarament no n'hi haurà prou.\nAra mateix hi ha una plantilla de 2.800 agents de la Guàrdia Urbana a Barcelona, i els sindicats consideren que n'hi hauria d'haver com a mínim 4.000. Està previst incorporar-ne 1.000 aquest mandat –250 cada any–, però en part serviran per cobrir les baixes per jubilació. Caldrà fer més esforços per formar nous agents a tots els nivells, és cert, però també és important que totes les parts siguin més flexibles. Aviat, i el conveni es negociarà l'any vinent, el govern municipal, si pot ser amb el consens de totes les forces polítiques, haurà de pactar amb els sindicats la manera menys lesiva d'adaptar els torns dels agents a les necessitats reals de la ciutat. Després del que ha passat aquest estiu, la ciutadania es mereix responsabilitat i generositat de tots els seus servidors públics.\nagents Guàrdia Urbana Ajuntament de Barcelona inseguretat editorial


Les persones amb discapacitat auditiva i visual podran casar-se sense autorització mèdica - Social.cat\nLes persones amb discapacitat auditiva i visual podran casar-se sense autorització mèdica\nEl govern espanyol revoca l'obligació que apareixia a una Llei que modificava el Codi Civil i que va ser publicada al BOE al juliol de 2015\nDiumenge, 25 de desembre de 2016 | 05:00 h\nEl Ministeri de Justícia ha desmentit que les persones que tinguin discapacitat visual o auditiva hagin de presentar un certificat mèdic per poder casar-se. La mesura va aparèixer publicada al BOE del juliol de 2015 i modificava l'article 56 del Codi Civil. La mesura va posar el crit al cel de les entitats socials que ja han demanat la supressió d'aquesta mesura i exigit la garantia que ningú sigui exclòs del dret de contraure matrimoni per la seva diversitat funcional.\nL'article en qüestió diu que "si algun dels contraents estigués afectat per deficiències mentals, intel·lectuals o sensorials, s'exigirà dictamen mèdic sobre la seva aptitud per prestar el consentiment". Si no es fa una revocació formal, el text entrarà en vigor el mes de juny de 2017. Les entitats socials han denunciat el text d'aquest article perquè és contrari a la Convenció Internacional sobre els Drets de les Persones amb Discapacitat. Aquest organisme destaca que totes les persones són iguals davant la llei i insta als països que han ratificat la Convenció - Espanya ho va fer el 1998- a adoptar mesures efectives i pertinents per posar fi a la discriminació contra les persones amb diversitat funcional.\nLes entitats que treballen per a les persones amb discapacitat, encapçalades pel CERMI (Comitè Espanyol de Representants de Persones amb Discapacitat) a nivel estatal i pel COCARMI a Catalunya, han redactat un text alternatiu en el qual demanen que si la persona amb diversitat funcional necessita suport per prendre decisions no puguin ser excloses del dret a contreure matrimoni per aquest motiu. Al contrari: subratllen que és l'obligació d'autoritats i funcionaris intervenir en aquests procediments i oferir els suports necessaris per la formació i l'emissió del seu consentiment.\nPer canviar el Codi Civil on hi figura aquest article cal presentar una resolució urgent que afectarà registradors i notaris. La resolució tindrà forma de circular de la Direcció General dels Registres i del Notariat, per tal de fer una aplicació "restrictiva, excepcional i limitada" de la llei vigent a partir del 30 de juny, de manera que només pugui aplicar- se "si algun dels contraents estigués afectat per deficiències o anomalies psíquiques". El ministre de Justícia espanyol, Rafael Catalá, ha avançat que emetrà una instrucció que aclareixi que les persones amb discapacitat visual o auditiva no hauran de presentar un certificat mèdic per casar-se.\nDiversos representants de col·lectius afectats han atribuït el redactat a "un error" perquè es va copiar i pegar el paràgraf d'una llei preconstitucional, segons recull La Vanguardia. Les entitats no se'n van donar compte perquè es va incloure en una esmena al Senat de la qual no va tenir coneixement. La frase es va detectar fa uns deu mesos, just en ple període electoral, quan les negociacions per formar govern - i, per tant, tenir un interlocutor vàlid- estaven encallades.


2 min. Washington 09/03/2016 07:00\n651x366 Trump guanya a dos estats més mentre Sanders sorprèn i s'imposa a Michigan / REUTERS/Carlo Allegri Trump guanya a dos estats més mentre Sanders sorprèn i s'imposa a Michigan / REUTERS/Carlo Allegri\nDonald Trump ha sumat tres victòries més aquesta matinada –hora catalana– a la cursa per a la Casa Blanca republicana, mentre Bernie Sanders obté un triomf contra pronòstic a les primàries demòcrates de Michigan.\n"Tots i cadascun dels candidats que m'han atacat brutalment estan caient. Vam començar sent 17 i ara en som quatre, i no ho estan fent gaire bé, aquesta nit", ha dit Trump en una roda de premsa a Jupiter (Florida) poc després de conèixer els primers resultats de la nit.\nDesprés de les seves derrotes a Kansas i Maine, Trump torna a demostrar que és el líder indiscutible de les primàries republicanes. Cruz, però, es continua consolidant com l'únic candidat alternatiu al multimilionari .\nEl senador de Florida, Marco Rubio, l'aposta de les elits del Partit Republicà, ha tingut un altre cop uns resultats pobres i s'ho juga tot al seu estat el proper dimarts.\nImpuls per a Sanders\nPer la seva part, la favorita de la cursa demòcrata, Hillary Clinton, ha arrasat a Mississipí amb un 80% del vot, però la seva derrota a Michigan –l'estat que repartia més delegats, 170– subratlla les dificultats que té la seva campanya per arribar al votants joves i treballadors blancs.


Set medalles en l’autonòmic individual juvenil en pista coberta – Club Atletisme Safor Teika\nMónica Pascual va ser or en els 400 m.l., amb mínima nacional, i Claudia Martínez es va penjar un or en triple salt i una plata en salt de llargada. Plata per a Borja Ortega a 1.500 m.l., Nicolás Blasco en triple salt i Carla Breco en els 3.000 m.l. Va ser bronze Sofia Rchi en alçada. La prova es va disputar al pavelló Lluís Puig de València.\nSofía Rchi, Carla Breco i Nicolás Blasco.\nEl Club d’Atletisme Safor Teika va aconseguir set medalles (dues d’or, quatre de plata i una de bronze) en el Campionat Autonòmic Individual Sub18 (Juvenil) en Pista Coberta, que es va disputar el passat dissabte a l’estadi Lluís Puig de València.\nVa ser or Mónica Pascual en els 400 metres llisos, amb un temps de 59.90. Això suposa una marca mínima per al Campionat d’Espanya Sub18 en Pista Coberta, a disputar este cap de setmana a València. A més, Claudia Martínez va ser or en triple salt amb 11.85 m. i plata en llargada amb 5,58 metres. Unes altres medalles de plata van ser per a Borja Ortega en els 1.500 metres llisos, amb un crono de 4:08.14, Nicolás Blasco en triple salt, amb 13.63 metres, i Carla Breco en els 3.000 m.l. amb 11: 48.95. Va ser bronze Sofia Rchi en alçada, amb 1.57 metres.\nBorja Ortega, Mónica Pascual i Claudia Martínez.\nTambé van competir Jhossue Richards Manaca (60 m.l. i 400 m.l.), Alberto Fajardo (60 m.l. i 400 m.l.), Manel Soler (400 m.l.), Lucas Rodríguez (400 m.l.), Álvaro Burguera (alçada), Vicente J. Gimeno (alçada), Nicolás Blasco (llargada), Almudena de Quero (60 m.l. i 200 m.l.), Lisaura Aguilera (60 m.l. i 400 m.l.), Carla Pons (60 m.l. i 200 m.l.), Neus Sansaloni (200 m.l. i 400 m.l.), Judit Blasco (400 ml), Kristina Shahnazaryan (800 m.l.), Belén Sospedra (60 m.l. i 60 m.t.), Marta Pérez (perxa), Laura Sanchis (llargada) i Aitana Ferrairó en triple salt. Uns altres atletes del club van prendre part en un control de marques.


Les famílies es decanten per les escoles amb un programa d'innovació pedagògica i avalen l'obertura de tres nous instituts escola\nRedacció | dimecres, 3 de maig del 2017, a les 15.46\nSegons les primeres dades del Consorci d’Educació de Barcelona, s’han fet 259 preinscripcions més que l’any passat per a P3, malgrat haver-hi un petit decrement d’infants de tres anys empadronats. Pel que fa a la tipologia de centres que escullen les famílies, s’ha equilibrat la balança entre els públics (49,7 %) i els concertats (50,3 %), després que l’any passat l’interès en les escoles concertades va caure —per primera vegada en els últims anys— al nivell de les públiques.\nLes dades de preinscripció també posen de manifest que les famílies aposten pels centres amb innovació pedagògica, en bona mesura perquè les sis noves escoles que obriran el curs vinent ja l’incorporen. El consorci també destaca que aquest factor ha permès equilibrar la demanda entre zones i centres; és a dir, que “totes les zones podran donar resposta a la demanda de les famílies que hi resideixen”. En aquest sentit, els centres que no podran absorbir tota la demanda baixen de 18 (curs 2016/2017) a 13 (2017/2018).\nReequilibri també a secundària\nA 1r d’ESO també creix la demanda respecte a l’any passat: s’han rebut 272 sol·licituds. El que constaten les dades del consorci és que també a secundària hi ha un reequilibri en la demanda: si el curs passat es van compatibilitzar vuit centres amb una “alta demanda”, aquest curs vinent en seran quatre.\nA més, es consolida la continuïtat entre escoles públiques i instituts públics: un 84 % de les famílies ho trien així. Aquesta dada valida la decisió d’obrir tres nous instituts escola de cara al curs 2017/2018; de fet, el consorci assegura que “aquests centres consoliden i milloren la demanda també a P3”.\nTerrícoles: Joan Elias


Lapmežciems Jurmala Letònia - Ofertes d'hotels amb els MILLORS DESCOMPTES EN LÍNIA\nVeure tots els 257 allotjaments a Jurmala.\nLiepu Iela15, Jurmala, Jurmala, Letònia - Veure al mapa\nConvenientment situat a Jurmala, Lapmežciems és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Lapmežciems, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen Wi-Fi gratuït en totes les habitacions, Zones públiques amb Wi-Fi, aparcament de cotxes, habitació familiar, instal.lacions de barbacoa.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix moltes oportunitats d'oci úniques, com sauna, pesca, ping pong, sala de jocs. Descobreixi una encantadora mescla de servei profesional i ampla gama de característiques a Lapmežciems.\nTots els tipus de viatgers (56) Parelles (8) Viatgers en solitari (1) Famílies amb infants petits (26) Famílies amb infants grans (10) Grups (11)\nRamu,tvarkinga,personalas demesin gas


La població del Maresme continua augmentant\nL’anàlisi de l’Observatori de Desenvolupament Local del Consell Comarcal posa de relleu que l’increment demogràfic del Maresme s’ha intensificat els darrers tres anys en la pràctica totalitat dels municipis de la comarca. En el darrer any, només han perdut habitants cinc municipis.\nEls canvis del darrer any no han fet variar el pes poblacional dels municipis. Es mantenen els cinc que superen els 20.000 habitants: Mataró, Premià de Mar, Pineda de Mar, El Masnou i Vilassar de Mar. Tot i que aquest darrer és un dels cinc municipis que han registrat pèrdua de població. Junt a Vilassar de Mar, han perdut habitants: Alella, Òrrius, Premià de Dalt i Sant Cebrià de Vallalta.\nEl municipi amb un creixement absolut més destacat ha estat Mataró, amb 610 habitants més, seguit de Tordera (184), Premià de Mar (183), El Masnou (169) i Calella (164). En variacions relatives, els increments més intensos s’han produït a Sant Pol de Mar (+2,24%), Caldes d’Estrac (+2,06%), Sant Vicenç de Montalt (+1,46%), Teià (+1,26%) i Tordera (+1,12%)


L’Institut Thos i Codina està realitzant aquestes setmanes a tots els cicles formatius duals les seves xerrades anuals per seleccionar els millors candidats per la Formació Dual. La Formació Dual és la modalitat de la formació professional en la qual l’estudiant esdevé aprenent i combina la formació en el centre […]\nSegons l’apartat 12è de la Resolució SLT/2700/2020, de 29 d’octubre, per la qual es prorroguen i es modifiquen les mesures en matèria de salut pública …, es recull que els centres educatius han d’aplicar les mesures d’ensenyament previstes als seus plans d’organització del curs 2020- 2021, per tal de reduir l’assistència presencial d’alumnat […]\nTot preparat pel nou curs 2020-2021\nLes professores i els professors del Departament de Comerç han elaborat dos aparadors per donar la benvinguda a tot l’alumnat del centre en aquest inici tan atípic. Amb la col·laboració de tots i totes nosaltres farem possible una tornada a les aules segura. I recordeu mans, distància i mascareta. Us […]\nPremi UP Social\nEns plau compartir amb tota la comunitat del Thos que les alumnes de primer d’Administració i Finances Sara Mas, Marina Sánchez i Verónica Santiago han rebut la distinció al millor projecte del concurs UP Social, a projectes d’emprenedoria social, que organitza el departament d’educació. Aquest projecte cercava donar resposta al […]


Matricularte en el Posgrado en Neuroeducación\nNota premsa Fundació Universitària Martí l’Humà i l’Institut Barcelonès d’Art.\nEn data 19 de maig s’ha presentat a la seu de Can Ramos de la Fundació Universitària Martí l’Humà a la Garriga el nou Postgrau i Màster de Belles Arts, “Panorama d’Art”, que han gestat conjuntament l’Institut Barcelonès d’Art (en col·laboració amb el Reial Cercle Artístic de Barcelona) i la Fundació Universitària Martí l’Humà.\nLa metodologia dels cursos està basada en un projecte que pretén canviar el paradigma del procés d’aprenentatge que fins ara s’ha desenvolupat, amb sentit i treball de participació activa i crítica, per assolir els aspectes claus que defineixen el projecte.\nLa internacionalitat, factor diferencial i tret característic de l’alumnat, ens obliga a plantejar un programa obert i amb ritmes individualitzats; per tant es tracta d’una formació personalitzada per a cada alumne i projecte, que no estableix una cronologia concreta, sinó que s’adapta a cada alumne i a les seves necessitats i circumstàncies.\nEls cursos pretenen aportar el coneixement artístic transversal, amb la base de la història i del moment de cada època i estil, intentant entendre el context històric que va influir en la consecució de les obres d’art de cada artista. A partir del qual l’alumne prepararà un projecte artístic que definirà el perquè i el què de la seva idea. Iniciant-se, després, un procés creatiu que establirà el com aconseguir el desenvolupament de l'obra interpretativa, per a poder arribar a l’execució de l’obra i presentació d'aquesta.\nEl format dels cursos podrà ser presencial, en línia o, com recomanem, de modalitat mixta, fet que farà que l’alumne pugui adaptar la seva presencialitat a la seva conveniència. El sistema mixt es farà bàsicament en línia, destinant una jornada setmanal amb trobada dels alumnes al campus (Reial Cercle Artístic de Barcelona), que afavorirà el feedback necessari entre alumne, professorat i companys de curs.\nCal destacar que la matrícula del curs està permanentment oberta, donada la característica tan personalitzada de la formació, fins al punt que els horaris i durada del curs s’adaptaran totalment a les circumstàncies de cada alumne.\nLa durada estimada del programa sencer del Postgrau de 60 ECTS és de dos anys, flexibles per a cada cas. I d’entre tres i quatre anys per a la finalització del Màster, de 120 ECTS.\nUn dels factors clau d’aquests estudis és el Projecte fi de grau (Postgrau o Màster), en concret és el mòdul quart, que capacitarà a l’alumne en la fórmula del màrqueting necessari per poder expandir i posar al mercat la seva marca i obra. Tan necessari perquè l’ofici d'artista tingui una sortida professional rendible, amb una sòlida base que el faci comparable a qualsevol altre ofici.\nAixí doncs, ens plau comunicar l’obertura de matriculació d’aquestes dues opcions de formació, Màster i Postgrau; en trobareu més detalls d’informació i inscripcions a la web www.fumh.org.\n1 de febrero Conferencia Dr. J.A. Pujante\nApasionante master class del Dr. J. A. Pujante "El reto de las seven Summits: Esfuerzo y superación de las limitaciones". Las palabras de un asistente recogen muy bien el espíritu de la ponencia: Nuestros docentes son los alpinistas que deben alcanzar, con grandes dosis de resiliencia y creatividad, los "Summits" o cumbres actuales: elevado ratio de alumnos por clase, presión curricular, diversidad en el aula y necesidades educativas especiales de los alumnos, falta de recursos, falta de motivación, escasa consideración social, inestabilidad del puesto de trabajo...


La cantant internacional Karen Souza arriba a Xàtiva | L'Informador\nLa cantant internacional Karen Souza arriba a Xàtiva\nPublicat a 13 de juliol de 2019 el 7:00. Escrit per Juan Antonio Cloquell\nMiguel Poveda va inaugurar el XXII Festival Nits al Castell amb una espectacular actuació\nAquesta nit, dins de la programació de Nits al Castell, Karen Souza presentarà el seu últim disc “Velvet Vault” (Music Brokers, 2017), disc produït i gravat a Colòmbia, Japó i Brasil.\nKaren Souza és una cantant de jazz argentina que no es va iniciar en el jazz sinó en la música house. En canvi, va descobrir el seu talent innat per aquest gènere quan la van convidar a participar al primer disc de la sèrie Jazz & 80’s. Aquest primer pas va fer que la cantant començara també a gravar composicions pròpies i estàndards de jazz. Amb la seua icònica manera d’interpretar, va realitzar versions de temes d’artistes coneguts a nivell mundial com U2 o The Police. Després d’aquest primer treball publicat en 2011, Karen Souza publicaria tres més, el primer titulat “Hotel Souza” a 2012, el segon a 2014 titulat “Essentials II”, i l’últim arribaria a 2017 amb el títol “Velvet Vault”. En aquest treball la cantant argentina combina totes dues coses i a més també afegeix algunes magnífiques versions molt conegudes pel gran públic d’artistes com 10cc, Elton John, The Cure i Lou Reed. Un treball més vigorós i contundent amb una evolució que no abandona la seua essència ni la seua il·lusió al escenari.\nObertura de Miguel Poveda\nEl passat dissabte 6 de juliol Miguel Poveda va inaugurar amb la seua actuació una nova edició del Festival Internacional.\nDes del primer moment, a pesar dels indicis de pluja i calor que ennuvolaven l’ambient, es va preparar tot perfectament per a l’ocasió. Miguel Poveda va mostrar des de l’inici del concert les ganes de passar-ho bé i d’entregar-se al públic per fer de l’actuació, una nit especial. I no és per a menys, el cantant va fer gala d’un emotiu i enèrgic directe combinat amb una excel·lent posada en escena.\nAmb una veu impecable, Miguel Poveda va destinar la primera part del concert a cantar cançons dels seus últims discs com “Oda a Walt Whitman” o “Canción de la muerte pequeña” i la segona part, més emotiva, va profunditzar en alguns estils flamencs amb un públic molt entregat al cantant. Amb la satisfacció que li produïa cantar a Xàtiva com va transmetre al concert, la seua implicació amb el públic va ser excel·lent, interactuant amb tots ells de principi a final. Gràcies a l’ambient de l’espectacle, Miguel Poveda va aprofitar per improvisar dos temes més i fins i tot, baixar amb el públic, allargant així la màgica velada.\nUna nit inoblidable per a la ment dels espectadors, plena de bona energia i il·lusió, que va fer que tots els assistents tornaren a casa amb un gran somriure.\nLa propera setmana serà el torn de Els Pets i dissabte 27 de juliol finalitzarà l’edició d’enguany amb l’actuació de Manel Fuentes.


ELS DIES 3, 4 I 5 DE SETEMBRE ARRIBA EL FESTIVAL MONOCICLE 2021\nEl Monocicle, festival de proximitat de música d’autor i talents emergents, aposta enguany per consolidar-se, millorar la qualitat i augmentar i diversificar l’oferta. És per això que s’allargarà durant tot el primer cap de setmana de setembre, els dies 3, 4 i 5, amb més d’una vintenta de propostes amb artistes com El Petit de Cal Eril, Núria Graham, Ninot, Sr. Chen, Lluís Cabot, Mazoni, Joan Colomo, Lil Russia, P.A.W.N Gang, Rata & the Whitey, etc. L’epicentre de la celebració serà l’escola Riera de Ribes i els diferents espais i escenaris a l’aire lliure adaptats a les mesures actuals per la Covid-19. Tota la informació, programació i accés a la plataforma de venda d’entades es troben al web www.monocicle.cat.\nAnteriorment, el certamen es va presentar amb un tast musical previ el 9 de juliol al Castell de Ribes i també abans s’havia donat a conèixer l’autoria del cartell d’enguany, dissenyat per Andrea Alonso, en col·laboració amb l’Escola Municipal d’Arts i Disseny (EMAID) de Vilanova i la Geltrú.\nEl festival també acull diverses iniciatives com el concurs de música d’autor/a, la batall, el “coneix” o el concurs de videoclips (que trindrà la seva pròpia gala el dia 19 de setembre al Cinema Ribes). A més, enguany el Monocicle i Fem Ribes organitzen un concurs de videoclips amateurs per promocionar el comerç local.\nEl Festivalet Monocicle és un projecte impulsat el¿2015 per l’entitat local Els Xulius-Centre Social Ribetà des del voluntariat que convida el públic a conèixer els artistes participants a través dels concursos de creació. L’objectiu principal del certàmens és donar espai i suport als artistes i la divulgació cultural¿que vol apropar la música i la creació als joves.¿ L’any passat, va haver d’adaptar-se i traslladar-se a l’escola Riera de Ribes a causa de la pandèmia i hi van assistir més de 1.300 persones amb totes les entrades venudes.


El president del Futbol Club Barcelona, Joan Laporta, ha tornat a donar la cara després d’un altre partit molt insatisfactori del primer equip masculí de futbol, en aquest cas un empat contra el Granada al Camp Nou. El màxim dirigent de l’entitat blaugrana ha utilitzat el mateix format que la setmana passada, quan va voler tranquilitzar els culers després de la derrota contra el Bayern de Munic, i ha parlat amb un to greu i seriós des del seu despatx, amb una senyera i una bandera del Barça de fons.\nLa idea principal del seu missatge l’ha transmès al final i ha tornat a insistir en la confiança que demana a l’afició per poder tirar endavant aquesta situació: “Estigueu tranquils, sabem què s’ha de fer i ho arreglarem”. Tot i això, no ha pogut negar que es tracten d’uns “moments difícils” i ha tornat a pregar el suport de l’afició: “Us demano que contineu animant l’equip com ho esteu fent. L’equip ho necessita i us ho agraeix”.\nTambé cal destacar que Laporta ha mencionat els pròxims dos partits del Barça, contra el Cadis i contra el Llevant, els quals es disputaran en els pròxims cinc dies i determinaran si hi ha un miraculós canvi de tendència o si tot continua igual. D’aquesta forma, el mateix president ha posat un termini molt clar per veure si l’equip pot reaccionar o no. Aquesta data límit és la mateixa que ha sortit reflectida en diversos mitjans com a ultimàtum a Ronald Koeman. Si el tècnic neerlandès no és capaç de revertir la situació precària de la seva plantilla abans del final d’aquesta setmana, podria tenir les hores comptades. De fet, el club ja estudia diversos noms per substituir l’entrenador blaugrana, segons ha explicat el diari Ara.


Ara ve la Fira menjarem torrons i u regidor farà declaracions. | La Punta\nAra ve la Fira menjarem torrons i u regidor farà declaracions.\n29 Novembre 2011 · by La Punta\t· in General.\t·\nA l’especial fira del PiP hi podem trobar una entrevista al regidor de fires Miquel Llobeta, encapçalada amb el titular: “Vull deu Patrones i no una Fira”. El titular ho diu tot. Creim que en aquesta interviu el Sr. Llobeta no està gaire encertat, especialment en dues declaracions que fa.\nEs veu com ja va demostrar per la Patrona que tot allò que sigui fer feina li va malament, i que es pensava que ser regidor de Festes i Fires només seria anar a pintar-la?\nA més trobam una greu falta de respecte la manera de dirigir-se als artesans, tan en un tall com en l’altre. Hauria de tenir en compte que des del primer any d’aquest 28 que te la Fira d’Artesania, ja que foren els fundadors, els artesans pollencins han fet feina amb l’Ajuntament a cops tenint més perdudes que beneficis perquè la nostra Fira d’artesania esdevingués un referent a tota l’Illa.\nPossiblement si els artesans pollencins històricament han participat sense cap tipus de problema conjuntament amb l’Ajuntament per organitzar una fita tan important pel nostre poble com és la Fira i enguany hi ha hagut problemes, pot ser el qui va errat no sigui cap dels artesans, sinó ell.\nPer tot això hauria d’entendre que en part, tots els qui participen a la fira i en especial els artesans pot ser sí que fan una mica de favor a l’Ajuntament.\nSi aquestes declaracions eren d’abans de la Fira, després toca fer-na la valoració del que va ser la fira en sí.\nSi bé sabem que a Pollença en parlar de festes sempre son un èxit, principalment per l’involucració del poble en elles, volem deixar clara quina ha estat l’actuació de Llobeta en aquesta Fira.\nSense entrar a valorar l’esperpèntic incident o mal entes que va tenir amb el baret dels alumnes de Monti-Sion. I tornant una mica al fil de la fira d’artesania s’haurien de deixar clares unes quantes coses:\nPer una banda aplaudir-li que seguis amb el sistema iniciat l’any passat en el muntatge del claustre, ja que consideram que és innovadora i elegant i fa que en aquets indret s’hi pugui passejar i observar el que s’hi exposa més plaenterament. A més te un caracter distintiu d’altres fires d’artesania que s’han anat implantant a altres pobles.\nPer una altra banda cal fer justicia i recordar al poble que el muntatge i la lluisor del que es veu a dins el claustre és obra dels artasans i jardiners i que sense ells no seria possible dur-la endavant. Igualment donar-los l’enhorabona per haver sabut estar a l’altura de les circustàncies i haver sabut estar a l’altura de les circustancies tot i la reestructuració de la comissió de fira que ha fet el regidor mogut per purs interessos (on o hi han mancat dudoses casualitats), i que hagin fet valer més l’estima que hi tenen cap a la Fira.\nLa uníca cosa innovadora que ha fet Llobeta va ser reestructurar la Plaça Major, si bé els dos darrers anys s’havia iniciat la fira pagesa, donant un nou aspecta més festiu i tradicional a la Plaça a més tenint molt en compte els espais que afavorissin la venta i el passeig dels ciutadans, ell com ja va fer per la Patrona ha donat més valor als espais de terrassa dels bars que no pas a la Fira. Tornant a fer passadissos a damunt plaça i desplaçant a zones estretes i fosques activitats com les mostres de Ball de Pagès. Una mostra que quedar totalment deslluída per les manques de previsió i d’involucrament del regidor. Feren tocar als músics al terra per no muntar un cadafal, ni tan sols es dignaren a oferir un punt de corrent on poder conectar l’equip de sò i no volgueren equipar la zona de llum. En conjunt una presentació i mostra de companys pollencins que demostraren un gran esforç completament deslluída per la passivitat i poca voluntat del regidor.\nPossiblement hauria estat millor disposar les paradetes dels firaires com els dos darrers anys voltant la Plaça i deixant l’espai del mig (que un any va ser un hort i un altre una mostra de carros) a la disposició de músics i balladors.\nPerò alguna d’aquestes opcions hagués implicat escoltar o acceptar les opinions de la gent implicada, cosa que ja ha demostrat en varies ocasions que no està dins les seves pretensions ni habilitats (que per el moment s’ha demostrat que són ben be poques).\n← Ple ordinari de novembre 2011 (Postura del grup CiU x Pollença)\nL’educació com a motor de l’economia (i de tot). →\n8 responses to “Ara ve la Fira menjarem torrons i u regidor farà declaracions.”\nTroll 7 Desembre 2011 a les 12:58 · ·\nArribarem a Nadal, menjarem terrons, i amb l´article de la Fira, cantarem cançons.\nArrux 2 Desembre 2011 a les 08:55 · ·\nCatarina no sé quina part del meu comentari no has entes o no he sabut explicar. Precisament vaig recordar el comentari d´un artesà que deia que el centre del convent parexia una fira de contrucció (Construmac). Supos, i això ja es molt, que te deus referir el comentari relatiu a les vivendes vacacionals. Vaig dir i repeteix que la Fira´, en el meu entendre, hauria de tenir una funció d´exhibició i promoció dels productes propis de Pollença. I vaig posar un exemple, relatiu al sector de les vivendes turístiques vacacionals. Es, ara per ara, la base de la economia d´aquest municipi. Podríem entrar a debatre la moltíssima problemàtica entorn en aquestes figures turístiques però crec que no es el moment. ´Tú dius que per promocionar aquest tipus d´oferta s´ha de posar un xalet enmig del Claustre, jo crec que no fa falta. Bastaria amb unes pantalles, informació publicitari, catàlegs, etc… que donassin a coneixer als visitants de la Fira aquestes possibilitats d´oci a Mallorca. Això tendria una doble funció, la promoció de l´us d´aquests habitatges durant els mesos d´hivern i promició del producte entre els mallorquins, que poden llogar aquests habitatges dins Mallorca. A vegades feim moltes fires turístiques a Anglaterra, Alemanya, etc.. i ens oblidam del mecat mallorquí, balear i espanyol.\nCatarina 1 Desembre 2011 a les 23:25 · ·\nArrux, que vols posar un xalet enmig del claustre?\nMaria Antonia Llobera 1 Desembre 2011 a les 15:57 · ·\nJo no se si han fet molta feina o poca, com que sempre es quixen de “feinada que fan” aquets que governen, no entenc el concepte que tenen ells de “fer feina”. Pareix que els hi ve de nou que qualque cosa haguin de fer, que les coses no van totes soles, que les han d’empenyer. Ara, el que no m’ha agradat gens ès el to emprat per el regidor quan es dirigeix a la gent que veritablement ès la que fa possible la fira. Una miqueta d’educació i sabre estar no li aniria malament.\nRafel 1 Desembre 2011 a les 12:40 · ·\nAra toca fer més feine, més imaginació, més altruisme, més ganes, més colaboració i menys excuses , meys protagonismes, menys individualismes. JA BASTA D’EXCUSES, esperam que les festes de nadal i els Reis , siguin positius i encoretjadors.\nJoan Ramon Mateu 30 Novembre 2011 a les 22:23 · ·\nEs cert que la gent en general com ens comenta n’Arrux no s’en va temer dels petits detalls de deixadesa del regidor de festes envers a alguns colaboradors, i vertaders protagonistes de la fira. Però és primer de tot amb els vertaders protagonistes i sobretot si són de Pollença amb els que s’ha de tenir certa consideració, i sobretot respecte, per la seva col·laboració desinteressada sigui la que sigui.\nUna vegada més s’ha vist la poca previsió…quan va enviar l’exposició d’automòvils militars al Carrer Madre Alberta ja que quedava desconectat del gruix de la Fira, aquesta exposició s’hagués pogut situar al carrer Roser Vell i segurament tothom n’hagués pogut gaudir,, cosa que en aquests moments pos en dubte.\nDe la meva part donar l’enhorabona a tots i cada un dels participants perquè ells i elles varen fer, que fins i tot en aquets moments en els que estam passant, poguéssim gaudir d’una Fira de Pollença prou digne, i la Fira d’Artesenia segueixi com a referent a Mallorca.\ntoni 30 Novembre 2011 a les 10:29 · ·\nCrec que el regidor de festes de Pollença sols cerca excuses per no fer feine i no posar el seu “pivilegiat” cervell en marxa, na tenguda de sort amb la crisis aquest personatge. Per culpa de la crisis no ferem res de res, idò hauria de ser el contrari posar més imaginació i menys dobles, tenc 39 anys i record com abans es motivave més els colectius pollencins que participaven de franc als esdeveniments de la fira , ara en declaracions com aquestes pareix que es vol desmotivar a la gent, tal volta es el que vol el PP així sense la participació del poble tendra més fàcil fer el que vulguó.\nArrux 30 Novembre 2011 a les 08:56 · ·\nCrec que malgrat el que deis, la fira d´enguany amb els temps que corren ha estat prou digna. Molts dels “detalls” que posau de relleu son de caire intern i/o organitzatiu i el gran public no crec que s´hagi adonat. El que hem crida molt l´atenció, es la referència que va fer a determinats “fireros” com , per exemple, en Pep Vallori. De tots es conegut que determinats “fireros” feia molst d´anys que no participaven a la Fira perquè no els hi feien com ells volien o, en qualque cas, no els hi pagaven el muntatge. Enguany, aquests, no sols hi han participat sinó que alguns fins i tot hi han pogut ocupar el pati del claustre o estar dins el claustre. Fins i tot alguns “fireros” que per poder ubicar com artesans hauriem d´estirar molt el seu concepte. Algú va dir, en referència a qualcu que estava en el pati del convent, que parexia “Construmac” (fira de construcció) i que algunes plantes eren de plastic.\nMalgrat el que he comentat, crec que la fira va sr prou digne. El poble ho està passant molt malament i amb la crisi no estam per festes. De cara el futur, i ja fa massa temps que en parlam, la fira s´ha de definir per poder singularitzar-se i pens que continuar en la promoció de la artesania seria bo però també hi afegiría productes propis del municipi i que ens singularitzen amb la resta de la Mallorca: productors i empreses pollencines i de tots els sectors, especialment, les relacionades en les vivendes turístiques, que es la empresa mes important que enim a Mallorca.


La Guàrdia Civil comissa 231.000 euros en nou actuacions durant la setmana passada - FÒRUM.ad\nLa Guàrdia Civil comissa 231.000 euros en nou actuacions durant la setmana passada\nOn: 23/03/15 15:02\nDurant la passada setmana, efectius de la Guàrdia Civil de Lleida, amb destinació a la Secció Fiscal de la Seu d’Urgell i a la Secció de la Duana de la Farga de Moles, van descobrir en 9 actuacions en matèria de moviments de mitjans de pagament, un total de 231.130 euros procedents d’Andorra.\nLa intervenció més important, va tenir lloc durant el matí del passat divendres 20 de març, quan efectius de la Secció Fiscal de la Seu d’Urgell, en realitzar una inspecció fiscal a un vehicle marca Volkswagen, en el km.177,500 de la N-260, al terme municipal de la Seu d’Urgell, van trobar ocults entre les pertinences dels seus dos ocupants, la quantitat de 72.000 euros.\nEls infractors, van acreditar anomenar-se S.G.P.A, de 46 anys i J.M.D., de 27 anys, homes, de nacionalitat espanyola i veïns tots dos de València.\nL’altra actuació rellevant, va tenir lloc ahir diumenge 22 de març, al matí, en realitzar en el km.177,500 de la C-14, t de Ribera d’Urgellet, una inspecció fiscal a un vehicle marca Dacia, matrícula espanyola, que procedia d’Andorra.\nLa conductora, M.R.C., de 68 anys d’edat, de nacionalitat espanyola i veïna de Barcelona, portava 60.265 euros ocults a la guantera i en una motxilla.\nDurant la setmana passada i a part de les actuacions indicades, per part dels efectius de la Comandància de la Guàrdia Civil de Lleida amb destinació a les unitats citades, es va procedir a la intervenció d’uns altres 97.865 euros, repartits en unes altres 6 actuacions, a persones de nacionalitat espanyola, residents a Madrid i Barcelona principalment.\nDesprés d’això, es va procedir a aixecar sengles actes per la comissió d’infraccions a la normativa sobre el blanqueig de capitals, en superar la quantitat que es regula en l’esmentada normativa.\nEls infractors, van continuar el viatge amb 1.000 euros cadascun, en concepte “mínim de supervivència”, quedant la resta a la disposició de la Comissió de Prevenció de Blanqueig de Capitals i Infraccions Monetàries del Banc d’Espanya.\nPrevious Post: La Policia deté 13 persones en la darrera setmana\nNext Post: L’Aula Magna d’Andorra rep la visita de la Universitat de Manresa


21 d'octubre de 2019 - Balaguer Televisió\nPenelles planteja un projecte de foment del turisme amb la taxa turística de la Generalitat\nL’ajuntament de Penelles rebrà un total de 358.000 euros procedents de la taxa turística de la Generalitat. Els diners serviran per finançar pràcticament la meitat del projecte de foment del turisme que el consistori ha dissenyat pel municipi durant els...\nLa brigada municipal de l’Ajuntament de Balaguer treballa en la substitució de part del paviment de la vorera del passatge Gaspar de Portolà i de l’accés per la part del pont Nou. Es tracta d’una substitució que pretén millorar la...\nEl Monestir de les Avellanes, centre neuràlgic de la Marató de les Terres de Lleida\nAquest dilluns s’ha presentat la Marató de les Terres de Lleida (MTDL) que se celebrarà el 26 d’octubre amb sortida i arribada des del Monestir de les Avellanes amb una marxa, una mitja marató i la marató. La presentació...\nEl Teatre de Balaguer estrena el cicle de petit format amb ‘Il Velatorio Lírico’\nEl concert líric teatralitzat ‘Il Velatorio Lírico’ va estrenar aquest dissabte al vespre el cicle de petit format del Teatre de Balaguer “A escena”. L’espectacle va anar a càrrec de l’actor Jesús Agelet, el pianista Xavier Monge i el baríton...\nCinquena victòria consecutiva del Balaguer Piera Ecoceràmica\nEl Balaguer Piera Ecoceràmica compta els seus encontres en victòries, 5 de 5, en un inici de lliga espectacular que el situa al capdavant de la classificació amb 10 punts. El darrer cap de setmana les balaguerines van rebre al...\nMés de 350 ciclistes van participar diumenge en la 22a edició de la prova Ermitanyos 2019. La marxa de BTT que organitza el Club Ciclista Radical Esport de Balaguer, i recorre els 90 quilòmetres que separen la sortida des de...


Detingut un porter de discoteca a Palma per agredir un becari polonès d'Erasmus\nEls fets ocorregueren a les 03.30 hores de dissabte, quan un grup de 25 joves becaris d'Erasmus va intentar entrar en la discoteca\nLa Policia Nacional va detenir ahir a Antonio C.F., espanyol de 25 anys i porter d'una discoteca situada a l'Avinguda Gabriel Roca de Palma, després d'haver agredit brutalment a la cara dissabte passat un jove becari polonès d'Erasmus a qui va tirar a terra amb un cop de puny i, després, li va propinar una puntada de peu a la cara trencant-li diversos ossos del nas i el paladar, per la qual cosa va haver de ser ingressat a l'Hospital Son Dureta.\nEn una roda de premsa, la inspectora de la Policia Nacional i responsable de premsa d'aquest cos, Yanka Jurkievich, ha indicat que els fets s'han produït a les 03.30 hores de dissabte, quan un grup de 25 joves becaris d'Erasmus va intentar entrar en l'esmentada discoteca i el porter s'ho va impedir al·legant que no portaven la vestimenta adequada i que, a més, algun d'ells presentava símptomes d'embriaguesa.\nAixí, dos dels joves van insistir i ha començat una discussió amb el porter del local d'oci, qui en un moment donat, va donar un cop de puny a un d'ells, d'origen polonès, i, una vegada a terra, li va propinar al seu torn una puntada de peu a la cara. Jurkievich ha assenyalat que un dels amics de la víctima es va dirigir a la comissaria de la Policia Nacional per denunciar l'agressió i, immediatament, el Grup d'Homicidis va prendre declaració a diversos testimonis dels fets, tant amics de l'agredit, com companys del porter.\nA més, els agents van interrogar a un testimoni imparcial i, en vista de totes aquestes declaracions i de les lesions que patia el jove, van procedir ahir a l'arrest de l'agressor, qui no tenia antecedents policials i que aquest matí va passar a disposició judicial. Finalment, Jurkievich ha subratllat que, tot i que s'han produït incidents d'aquest tipus amb porters de discoteca a Palma, «no són habituals» aquest tipus d'agressions.\nHome, lo de l'Erasmus em sembla una collonada, el que es greu és que el porter d'una discoteca, emulant al xerif Ripoll es dediqui a donar branca, tant si és a un estudiant com a un jubilat analfabet.\naquests porters incomptetents no cobren per matar. Cal condemnar-lo a fer treballs socials durant 18 mesos per posteriorment, un pic hagi fet per primer pic algo productiu en la seva miserable vida, abandonar-lo enmig de Cabrera meam si se passa a l'autocanibalisme


per Salvador Cot Editor d'El Món 04 de febrer de 2020 20:53\nEl govern del PSOE s'està esforçant a fons per minimitzar la reunió d'aquest dijous entre Pedro Sánchez i Quim Torra. Diuen que no hi haurà resultats tangibles, ni tan sols una data concreta per a la mesa que van pactar a canvi de la investidura. Per deixar-ho encara més clar, Sánchez es reunirà amb un bon grapat de gent, inclosos els lobbistes de Barcelona Global. Tanta aigua al vi que la ministra portaveu ha hagut d'anar fins a la transició -on si no?- per dir que, qui sap, potser més endavant hi haurà alguna cosa: "Suárez i Carrillo tampoc no estaven d'acord en qüestions transcendents com la Corona", diu la portaveu del govern espanyol, "però van ser capaços de traçar punts de trobada". És a dir que, des del punt de vista del PSOE, les converses s'orienten a l'acceptació de la monarquia per part de l'independentisme.\nEl problema d'aquesta mesa és que una de les parts no té cap incentiu per seure-hi. Amb l'independentisme profundament dividit, és inimaginable la construcció d'una estratègia unilateral, que és l'única opció que l'Estat vol evitar. Més ençà de la unilateralitat, la resta és autonomisme i acceptació del sistema. Un estadi inevitable, vista la reacció brutal de l'Estat, però que no es pot allargar indefinidament sense que ressuscitin, versió zombie, la Puta i la Ramoneta.\nLa portaveu Montero va anar més enlla, demanant al Govern català que retorni mansament al Consell de Política Fiscal i Financera, l'organisme en què Madrid va omplint -a uns més i als altres menys- les tassetes del joc de cafè autonòmic. Allà hi ha una cadira buida per als catalans, quan comprenguin que la mesa no serveix per a res. I, bah, si Carrillo va renegar d'una República, per què els independentistes no haurien de renegar de la seva?


Prepara un rebost més sostenible per aquest Nadal! - El Cistell\nPrepara un rebost més sostenible per aquest Nadal!\n02/12/2020 | Consells\nFalta menys d’un mes per Nadal i quan s’apropa aquesta època de l’any, molts comencen a planificar els àpats de les festes. Aquest any serà estrany, i segurament es podran fer menys àpats amb família i amics. Però per tots aquells que sí que es podran fer, us donem alguns consells perquè el vostre rebost sigui més sostenible i més conscient!\n1- Opteu per productes de quilòmetre zero\nFer la compra de productes de quilòmetre zero és una manera de reduir l’impacte ambiental i econòmic de la producció d’aliments. Els aliments que s’han fet al costat de casa nostra no requereixen tant de temps i esforç de transport com aquells que estan cultivats a milers de quilòmetres de distància i que s’han hagut de congelar o mantenir en fred durant molt de temps abans d’arribar als nostres plats. Així col·laborem a reduir l’emissió de gasos d’efecte hivernacle, la generació de residus i la contaminació en general.\n2- Compreu als productors locals\nSegur que prop de casa nostra hi ha algun pastisser o xocolater que ven torrons i bombons artesans per Nadal. I algun celler que produeix vi i cava. I alguna carnisseria que ens pot preparar la carn per a l’escudella o per farcir els galets. I un pastisser que prepara tortells de Reis. Si ens hi fixem bé, podem veure que a prop de casa tenim moltes alternatives als productes industrials i a la compra a les grans superfícies. D’aquesta manera, afavorim l’economia local.\n3- No us oblideu de les verdures!\nCada any, durant les festes de Nadal i Reis, augmenta molt el consum de carn, peix, marisc i embotits. També puja molt la venda d’alcohol i de productes rics en greixos i sucre. De fet, hi ha alguns estudis que diuen que, en aquesta època de l’any, augmenta fins a un 65% el consum de productes calòrics i ensucrats. Per això us diem: no us oblideu de les verdures aquestes festes! Hi ha molts plats vegetals que poden formar part d’un àpat de Nadal: una vichyssoise, una bona amanida amb taronja o una macedònia de fruites. A part, podem fer guarnicions de verdures pels plats de carn o de peix. O fer versions dels plats tradicionals posant-hi verdures: canelons d’espinacs, sopes de verdures…\n4- Les fruites i verdures, de temporada\nÉs important no deixar de banda la temporalitat de les fruites i verdures, també per Nadal. Si fem una macedònia de fruites, per què no hi posem taronja, mandarina o magrana, en lloc de mango o meló? Si fem un pastís, per què no hi posem taronja o llimona, en lloc de maduixa o préssec? El mateix amb les verdures. Els espinacs, les carabasses, els alls tendres, els porros, l’enciam, el bròquil… són bones opcions en aquesta època de l’any.\n5- No compreu en excés i eviteu el malbaratament\nTambé és habitual que, per Nadal, comprem més del que necessitem. Ho fem “per si de cas”, perquè tenim por que els convidats es quedin amb gana o perquè les sobretaules s’allarguen i ens passem molta estona menjant. Però això acaba provocant tres problemes: mengem massa, la factura dels àpats puja pels núvols i és fàcil que acabem llençant menjar. Per això us recomanem que no compreu en excés i us planifiqueu bé. Limiteu-vos a comprar unes quantitats acceptables, no compreu molt més “per si de cas” i tingueu carmanyoles preparades per congelar el menjar que ha sobrat. El pollastre rostit, els canelons o el brou de Nadal es poden posar al congelador sense problemes.\n6- Reduïu els envasos a l’hora de comprar\nEn general, la compra local, ecològica i de productes de quilòmetre zero ja ens permet reduir el número d’envasos i de plàstics que acaben a casa nostra. Tot i això, el Nadal és una època d’abundància, i es generen més residus de l’habitual. Per això és important evitar els plats precuinats, o els dolços envasats de manera individual. I és recomanable optar per opcions a granel o envasos amb més capacitat. D’aquesta manera podem reduir la quantitat de plàstics i d’envasos d’un sol ús.


Reflexions humanes: de juny 2009\n"Estic cansat de tu, domini fosc\ni l'ardor temerari que m'encén"\nAquest fragment pertany a la poesia En la meva mort escrita per Bartomeu Rosselló-Pórcel de qui ha hem parlat en aquest blog a A Mallorca durant la guerra civil i l'ha interpretat Maria del Mar Bonet de qui també hem parlat en aquest blog a El pi de Formentor.\nPublicat per Marta a 9:11 2 comentaris:\n"Em posareu entre les mans la creu\ntoquen a mort. M'agradaria, encara,"\nAquest fragment pertany al poema Em posareu escrit per Vicent Andrés Estellés de qui ja hem parlat en aquest blog a Assumiràs la veu d'un poble i l'ha interpretat Paco Muñoz de qui també ja hem parlat en aquest cas a Collarets de llum.\nPublicat per Marta a 14:51 Cap comentari:\n"I si una dona és massa fina\nque ella vol exactar de cada dia-"\nAquest fragment pertany al poema Els miralls escrit per Gabriel Ferrater, d'aquest autor reusenc ja n'hem parlat a Dits. Així que aprofitaré aquests versos per parlar de Rafael Subirachs que l'ha interpretat. Aquest cantant, músic i compositor nasqué a Vic l'any 1948. Formà part dels Setze Jutges i sigué membre destacat de la Nova Cançó. Sigué puer cantor a l'Escolania de Montserrat. També participà en muntatges teatrals.\nPublicat per Marta a 15:08 Cap comentari:\nEls convidats de la terra\n"Hem comés els humans un error\npotser moguts per orgull\no bé per ignorància\nno som els propietaris de la terra\naquesta noble senyora\ninabastable i profunda\nno accepta tenir cap amo"\nAquest fragment de poesia pertany a Els convidats de la terra escrita per Jordi Gabarró. Nasqué a Sant Guim de Freixenet l'any 1944. Poeta-empresari. És un autor d'obra sòlida i consolidada. Posseeix una veu inconfusible, que sembla naïf i despullada. Els seus poemes s'han de llegir a dos temps. Tracta temes en aparença senzills però que duen un missatge que ens insta a reaccionar. Podríem definir-lo com un poeta polític altament compromés amb la societat, ciutat i país.\nPublicat per Marta a 10:26 1 comentari:\n"(La carn vol carn\n"No hi havia a València dos amants com\nHan passat anys, molts anys, han passat moltes\nAquest fragment de poesia pertany a Els amants escrita per Vicent Andrés Estellés de qui ja hem parlat en aquest blog a Assumiràs la veu d'un poble i fou interpretada per Ovidi Montllor de qui també hem parlat en aquest blog a Canto a la lluita.\n"Sebastià, el bon Sebastià,\namb aquell aire i la magror mateixa,\ntres setmanes deu fer, si fa no fa,\nque ha retornat a la paterna feixa.\nDesprés d'haver rodat qui sap per on,\na cavall, en carrossa i en galera,\ndesprés de córrer món,\nara seu vora el tronc d'una olivera,\nfuma la pipa dòcil i arrupit,\ncull tres fulles de menta i de plantatge,"\nAquest fragment pertany a la poesia El retorn escrita per Josep Maria de Sagarra autor de qui ja hem parlat en aquest blog a Aigua-marina i ha estat interpretada pel nostre estimat Ovidi Montllor de qui també hem parlat a Canto a la lluita.\nEl meu cor, a dalt d'un arbre\nSi tots els dols, plors i els marriments\nDins un jardí senyorial\nEn mon cant franc i joiós\nAra no conec raó\nCita de Theodor Herl\nCita de Xavier Roig


Ábalos confia que el turisme internacional es reiniciï a final de juny\nEl ministre de Transport ha assegurat que un grup de treball presentarà propostes d'experiències turístiques "d'origen sa i amb destinació sana" particularment a les Illes\nEls aeroports de les Illes començaran a rebre turistes d'aquí a un mes. ARA BALEARS\nPalmaEl govern espanyol preveu que a final del mes de juny, quan s'acabi la tercera fase de la desescalada, el turisme es pugui reactivar. Així ho ha dit el ministre de Transport, José Luis Ábalos, en una entrevista a Los Desayunos de TVE, segons ha informat l'agència Efe.\nÁbalos ha remarcat durant l'entrevista que serà un turisme "absolutament controlat des del punt de vista higiènic" i ha explicat que hi ha un grup de treball que aviat presentarà propostes concretes d'experiències turístiques "d'origen sa i amb destinació sana", particularment a les Illes Balears i les Illes Canàries, on els nivells sanitaris són molt positius.\n"A partir de final de juny podrem iniciar l'activitat turística, si mantenim bé la desescalada", ha subratllat Ábalos, qui ha destacat la necessitat d'aconseguir que Espanya esdevingui un lloc atractiu des del punt de vista sanitari perquè el turisme necessita seguretat.\nActualment, les persones que venen d'altres països han de sotmetre's obligatòriament a una quarantena de 14 dies després de la seva arribada. Sobre aquest punt, el ministre ha dit que en el moment en què els espanyols puguin anar a altres províncies els estrangers també podran entrar a Espanya, i ha subratllat que fins ara no hi havia la necessitat d'establir restriccions en aquest sentit perquè "ningú no va a un país per confinar-s'hi".\nPrecisament, la presidenta del Govern de les Illes Balears va assegurar la setmana passada que l'Arxipèlag està preparat per començar a rebre turistes el mes de juny i va proposar al govern espanyol que puguin arribar grups "pilot" a les Balears partir de la segona quinzena del mes que ve. "Estam preparats perquè aviat, la segona quinzena de juny, es pugui fer alguna prova pilot amb algun grup reduït i començar a provar l'obertura dels aeroports i l'arribada de turistes a la nostra comunitat autònoma", va dir.\nJosé Luis Ábalos Transport turisme coronavirus


Info Noguera archivos - Pàgina 2 de 33 - Balaguer Televisió\nInfoNoguera T8: Prog 14\nInfoNoguera T8: Prog 13\n7, desembre, 2019\nInfoNoguera T8: Prog 12\nInfoNoguera T8: Prog 11\nAquesta setmana a InfoNoguera descobrim el mata-segells turístic del Sant Crist de Balaguer i com poden votar els balaguerins i balaguerines tres de les 6 propostes dels primers pressupostos participatius de la ciutat. Anem fins a Os de Balaguer, on l’empresa...\nInfoNoguera T8: Prog 10\nAquesta setmana a InfoNoguera visitem l’exposició Crònica de la República. La Balaguer de Teresa Pàmies. Coneixem els dissenys de les noves caixes d’Art i Torró d’Alemany que enguany contenen un valor social i assistim al primer taller de salut bucodental...\nInfoNoguera T8: Prog 9\n8, novembre, 2019\nAvui a InfoNoguera repassem l’actualitat de la comarca amb les informacions més destacades. Aquesta setmana us explicarem el nou projecte d’enjardinament que realitzarà l’Ajuntament de Balaguer. Us mostrarem com prepara el gran recapte el banc d’aliments de la noguera i...\nInfoNogueraT8: Prog 8\nAquesta setmana a infonoguera visitem el municipi de térmens, on el consistori vol recuperar l’antic edifici de la humanitària. Per fer-ho ha iniciat una campanya de recollida de documentació i fotografies. També us expliquem de Balaguer i Algerri tindran punts...\nInfoNoguera T8: Prog 7\nAvui a InfoNoguera repassem l’actualitat de la comarca amb les informacions més destacades. Descobrim la nova iniciativa de les monges clarisses de Balaguer, anem fins a Penelles per conèixer el nou projecte que vol fomentar el turisme al municipi, visitem...\nInfoNoguera T8: Prog 6\nAquesta setmana a infoNoguera us acostem l’actualitat de la comarca marcada per la publicació de la sentència del suprem contra els líders independentistes. Una sentència que provocat nombroses protestes de rebuig tant en l’àmbit polític com en l’àmbit social amb...\nInfoNoguera T8: Prog 5


El modernisme premia els qui se l’han treballat | Diari de Tarragona\nIniciativa privada La nova gestió i el projecte de la Casa Navàs completen el cercle d’una aposta estratègica de ciutat iniciada als anys 90\n16 de Diciembre de 2018 - 16:10 hs\nEl Gaudí Centre i l’ajuntament, vistos des de l’interior de la Casa Navàs. FOTO: fabián acidres\nReus va haver d’empescar-se l’aposta pel Modernisme sense poder jugar amb la millor carta de què disposava. O, més ben dit, només la va poder utilitzar de forma molt limitada. En refereixo a la Casa Navàs, una joia arquitectònica i turística de primer ordre i gairebé sense parangó en l’univers modernista. Una casa particular que els seus propietaris han conservat pràcticament intacta de com la va bastir, decorar i moblar Domènech i Montaner per encàrrec de l’acabalat comerciant Joaquim Navàs a començaments del segle XX, tot i la destrucció de la torre, el capçal i part del segon pis per un bombardeig a la Guerra Civil.\nAra fa un any, l’empresari reusenc Xavier Martínez, propietari del grup TQ Tecnol, va comprar dues terceres parts de la Casa Navàs, mentre l’altra part roman en mans de Dolors Blasco Font de Rubinat, hereva de la família Navàs-Blasco. La nova propietat ha implantat un nou model de gestió, professionalitzada i orientada a obrir la Casa Navàs al públic durant tot l’any, amb múltiples torns de visita diaris. Els primers resultats s’han donat a conèixer aquesta setmana i són espectaculars, com no podia ser d’altra manera quan el que s’ofereix és un tresor.\n«Reus va empescar-se la ruta modernista, sense poder jugar a fons la millor carta que tenia. I és bo recordar que la iniciativa va néixer d’un govern de coalició Psc-Ciu»\nProp de 8.000 persones han fet la visita guiada entre juny i novembre, un 476% més que al mateix període de l’any anterior, amb fortíssims creixements del turisme internacional i estatal, i una afluència també molt alta de visitants catalans i de Reus. Aquelles obertures esporàdiques concertades gràcies a la bona voluntat de la senyora Maria Font de Rubinat o del seu fill Joaquim Blasco, que accedien a obrir la casa que havien salvaguardat amb tanta passió, ja formen part del passat. Per la seva banda, l’Ajuntament hi continua col·laborant amb tasques de promoció i venda i reserva d’entrades a l’Oficina de Turisme.\nEls propietaris anuncien que el seu pla no s’atura aquí i es fixen com a prioritats reconstruir la torre i el capçal de l’edifici, a més d’endegar un projecte de museïtzació i altres iniciatives destinades que la casa esdevingui també un equipament generador d’activitat cultural. Si aquestes previsions s’acompleixen, Reus podrà finalment completar el cercle de la seva oferta modernista. I si en un futur s’hi suma algun dels altres projectes que en els darrers anys s’han esbossat al voltant del patrimoni modernista, i que per diverses circumstàncies han quedat aparcats, doncs encara millor.\nA la vista de com van ara les coses en política, és bo recordar que l’aposta estratègica pel Modernisme va ser fruit d’un govern municipal de coalició, amb Josep Abelló (PSC) a l’alcaldia i Tomàs Barberà (CiU) com a regidor de Promoció Econòmica. La ruta ‘Reus ciutat modernista’ es va estrenar el 1997, inspirada i emparada per la de Barcelona. Comptava amb la visita al Pavelló dels Distingits del Pere Mata, l’altra joia modernista de la ciutat, com a principal atractiu, gràcies a la col·laboració facilitada per la pròpia institució. El Patronat Municipal de Turisme que ho va impulsar tot plegat estava comandat per Eduard Ortiz (PSC) i Carles Pellicer (CiU), un binomi singular vist des de la perspectiva del temps, i amb Josep Maria Cabré de director i Dominique Ruiz de tècnica, les dues persones que més s’han escarrassat en tota aquesta història.\nPerò la proposta modernista de Reus quedava coixa sense el seu referent més universal. L’obertura del Gaudí Centre va permetre sumar la figura de l’arquitecte Antoni Gaudí a la promoció de la ciutat i a la seva oferta turística i cultural, ja amb Lluís Miquel Pérez d’alcalde i la regidora Teresa Pallarès abanderant el projecte.\nQue la iniciativa privada també hagi agafat el testimoni de l’aposta pel Modernisme i sumi esforços des de la Casa Navàs és la millor prova de la bona salut d’aquella idea gestada ja fa més de vint anys. L’èxit del Modernisme reusenc ho és també dels qui se l’han treballat i ho continuen fent.


Com obrir fitxers BIN | Eines d'obertura de fitxers .BIN - Altres\nAquest tutorial explica què és un fitxer .BIN. Aprendràs a obrir fitxers BIN amb i sense fer servir un programa, convertir BIN a ISO i aplicacions per obrir fitxers .BIN:\nDeu haver vist alguna vegada l'extensió .BIN i us heu de preguntar què és i per què s'utilitza. Aquí tenim alguna cosa per a vosaltres sobre els fitxers BIN i sobre com obrir-los.\nEn aquest tutorial, aprendrem què són aquests fitxers i després veurem algunes aplicacions per obrir-los.\nQuè és un fitxer BIN\nFitxers .BIN a Android\nCom obrir fitxers BIN\n# 1) Gravació d'un fitxer BIN\n# 2) Muntatge de la imatge\n# 3) Converteix BIN en format ISO\nAplicacions per obrir un fitxer BIN\n# 4) Projectes intel·ligents IsoBuster\nObertura i instal·lació de fitxers BIN a Android\nEls fitxers .BIN són els fitxers binaris comprimits que moltes aplicacions informàtiques utilitzen per a propòsits variats. Normalment s’utilitza amb determinats programes antivirus i fitxers d’imatges de còpia de seguretat de CD i DVD. Diferents aplicacions del vostre sistema utilitzen els codis binaris que contenen els fitxers BIN.\nPodeu utilitzar un editor de text per obrir els fitxers .BIN que es guarden en el format binari bàsic. Però, per a d’altres, no els podeu obrir directament a l’ordinador. Podeu convertir-lo en un fitxer ISO si cal. O bé, haureu de muntar-lo en una unitat virtual o gravar-lo en un disc perquè no podreu convertir-los de cap altra manera.\nPodeu obrir alguns fitxers BIN que estan disponibles en una posició bàsica doble amb un gestor de contingut. Però, sobretot, hi ha alguns fitxers .BIN creats per algunes aplicacions específiques de PC i que s’han d’obrir amb el mateix producte que l’ha creat o amb una bona aplicació de programació.\nEl format de paquet Android, també conegut com APK, és el format de les aplicacions d'Android. Però de vegades, a causa d’un error, els fitxers APK es desen com a BIN. En aquests casos, no podeu instal·lar ni obrir el fitxer sense alguns passos addicionals, és a dir, utilitzar una aplicació de tercers. És bo que hi hagi algunes aplicacions fàcils d’instal·lar i utilitzar per gestionar el fitxer BIN.\nHi ha tres maneres d'obrir un fitxer BIN sense utilitzar un programa. Aquests són:\nCremant el fitxer.\nMuntatge de la imatge\nConversió de BIN a format ISO\nPer gravar el fitxer BIN en CD o DVD, necessitareu el fitxer CUE. I si no teniu cap fitxer CUE, en podeu crear fàcilment. Per crear un fitxer CUE, en un tipus de bloc de notes FITXER 'filename.bin' BINARY .\nAl lloc del nom de fitxer .bin, poseu el nom del fitxer BIN que voleu gravar entre les cometes. A continuació, escriviu PISTA 01 MODE1 / 2352 a la següent línia seguida de ÍNDEX 01 00:00:00 .\nAra deseu aquest fitxer de bloc de notes a la mateixa carpeta que té el fitxer .BIN i anomeneu-lo amb el mateix nom que el fitxer BIN però amb l’extensió .CUE.\nAquí teniu un vídeo per crear un fitxer CUE al bloc de notes\nDesprés de crear el fitxer CUE, trieu un programa per gravar-lo. I com que BIN és un fitxer obsolet, especialment els fitxers BIN multipista, només els programes antics el suporten, com Nero, CDRWIN, Alcohol 120%, etc.\nPot ser que hagueu de carregar el fitxer CUE o el fitxer BIN, segons el programa. Després de carregar el fitxer d'imatge, apareixerà una finestra emergent sobre la quantitat d'espai en disc que necessitarà. Després de carregar la imatge correctament, inseriu un disc en blanc i inicieu el procés de gravació. Un cop finalitzada la gravació, proveu-la al dispositiu per al qual l'heu cremat.\nAssegureu-vos que tot es carregui com hauria de ser i que totes les pistes estiguin al lloc correcte.\nPer muntar la imatge, haureu d’instal·lar un programari d’una unitat virtual per emular una unitat òptica física al vostre sistema. Facilitarà el procés de muntatge del fitxer d’imatges. Un programari d’unitat virtual fa pensar a l’ordinador que s’ha inserit un disc i que la imatge es carrega com si s’executés des d’un disc.\nHi ha un grapat d'opcions d'unitat virtual, però la més popular i gratuïta és WinCDEmu. Tot i això, heu de tenir precaució en instal·lar-lo, ja que moltes vegades intenta instal·lar programari addicional o barres d’eines del navegador que no necessiteu.\nA més, el muntatge només funcionarà si la imatge està dissenyada per executar-se al vostre sistema. Si teniu Windows 8 i OS X que inclou programari de disc virtual integrat, primer haureu de convertir-lo en un fitxer ISO.\nEl programari de la unitat virtual posarà una icona al vostre escriptori. Tot el que heu de fer és fer clic amb el botó dret a la icona, passar el cursor sobre una de les unitats falses i seleccionar l'opció de muntatge de la imatge. Ara, cerqueu el fitxer CUE i carregueu-lo per muntar la imatge.\nUn cop finalitzat el muntatge, el vostre sistema farà veure que haureu inserit un disc físic i que es podria obrir la reproducció automàtica. Quan se us demani, què voleu fer amb el disc, utilitzeu el fitxer d'imatge tal com ho faríeu si estigués en un CD o DVD inserit.\nUna altra manera d'obrir-lo és convertir-lo a ISO i, per a això, necessitareu un programa de conversió. Després de convertir BIN a ISO, podeu muntar-lo o gravar-lo amb molts programes més. Per tant, trieu una eina de conversió i obriu-la. Al menú, seleccioneu BIN a ISO i cerqueu el fitxer BIN. Trieu el nom del fitxer ISO nou i feu clic a Converteix.\nUn cop finalitzada la conversió, podeu utilitzar una unitat virtual per muntar-la o utilitzar qualsevol programa de gravació de discs per gravar-la.\nMés informació => Passos per obrir un fitxer XML a Excel.\nAquí teniu algunes aplicacions que podeu utilitzar per obrir fitxers .BIN.\nDragon Burn de NewTech Infosystems, Inc. que només funciona amb Mac i Powerbook per produir ràpida i fàcilment àudio, CD i DVD en mode mixt, dades, etc. Amb ell, podeu escriure simultàniament diversos CD o DVD i també admet nous 4x Unitats de DVD-R, tant internes com externes, completament.\nI també podeu escriure CD avançats, incloses les recents unitats CD-R de 52x i CD-RW de 24x.\nLloc web: NTI Dragon Burn 4.5\nRoxio Creator NXT Pro 7 és més potent i versàtil i pot fer-se càrrec de totes les vostres necessitats creatives i digitals. Podeu capturar vídeo des de diverses càmeres i gravar també la pantalla. Amb ell, podeu protegir els vostres suports, gravar-los i copiar-los fàcilment amb les eines líders de la indústria, a més de xifrar els fitxers a USB o a un disc.\nTambé ofereix tot el necessari per crear i editar les vostres imatges.\nLloc web: Roxio Creator NXT Pro 7\nDAEMON, o Disc and Execution Monitor, s’utilitza per emular 4 DVD-ROM i CD-ROM pràcticament al mateix temps. Amb ell, podeu gravar les imatges ràpidament perquè no utilitza un format de contenidor. L'eina pot muntar molts formats habituals. Pot convertir imatges de BIN, MDX, ISO, etc. i gravar-les en CD, DVD i discos Blu-ray.\nTambé pot comprimir o separar imatges de disc i convertir-les en diversos fitxers que es poden protegir amb contrasenya.\nPaquet complet Lite +: $ 29.99\nUltra vida útil: $ 39.99\nPro Lifetime: $ 29.99\nLloc web: DT Soft DAEMON Tools\nAra, aquest és un programari per a la recuperació de dades. Desa els fitxers que es perden d’un CD, DVD o disc Blu Ray corrupts o a la paperera. Quan inseriu un disc, una unitat flaix o una targeta de memòria, podeu veure totes les particions, sessions i pistes al suport. També podeu accedir a dades i fitxers ocults de sessions anteriors o particions ocultes. I és completament independent de les limitacions de Windows.\nLlicència personal: $ 39.95\nLlicència professional: $ 59.95\nLloc web: Projectes intel·ligents IsoBuster\nPowerISO és compatible amb el sistema operatiu Windows amb Intel Pentium a 166 MHz, 64 MB de RAM i 128 MB de disc dur. Hi ha molt que podeu fer amb PowerISO, incloent la conversió, gravació, creació, eliminació, extracció, visualització, esborrat i arrencada de fitxers de discs regrabables. A més, pot convertir BIN, DMG i qualsevol imatge de CD / DVD a format ISO. També pot convertir ISO a fitxers CUE o BIN.\nLloc web: PowerISO\nSi intenteu obrir un fitxer BIN al vostre telèfon Android, haureu de canviar l'extensió de fitxer a la correcta del vostre sistema i, a continuació, utilitzeu l'instal·lador d'aplicacions per introduir el fitxer.\nCerqueu l’instal·lador d’aplicacions i, des de la configuració, activeu la baixada de fonts desconegudes. Connecteu el telèfon amb el sistema i activeu-lo en mode disc. Des del botó d'inici del vostre sistema, seleccioneu l'opció d'ordinador. Podeu veure'n el contingut al telèfon intel·ligent mitjançant un dispositiu d'emmagatzematge extraïble. Cerqueu el fitxer BIN i canvieu-ne el nom per APK.\nA continuació, desconnecteu el telèfon de l'ordinador. Inicieu l'instal·lador de l'aplicació, obriu aquest fitxer APK i instal·leu-lo al telèfon.\nLectura recomanada => Com obrir7zdossier\nEls fitxers BIN són antics, però encara s’utilitzen, amb prou feines. S'utilitza per a imatges de CD i alguns programes antivirus. Pot ser qualsevol cosa, una imatge o dades de so per a un joc o una ROM per a un emulador. El fitxer BIN necessita un fitxer CUE per acompanyar-lo. Podeu gravar-lo en un CD o un DVD per obrir-lo o muntar la imatge d’una unitat vertical.\nLectures addicionals => Com obrir fitxers .Key\nO bé, podeu convertir-lo en un format ISO per facilitar la gravació o el muntatge per obrir-lo. Roxio Creator NXT Pro 7 és una de les millors opcions per obrir un fitxer .BIN. Power ISO també és una bona opció que podeu utilitzar per obrir BIN.\ncom obrir fitxers swf a Windows 7\nquina és la fase d'implementació al sdlc?\ncom executar el fitxer jnlp a Windows 10\nRessenya: Hitman: Saviesa\nLa demanda de Randy Pitchford acaba amb un xiuxiueig i un cop de mà


You are here: Home ∼ La llarga ombra de Puigdemont\nNi 24 hores després de ser investit, Quim Torra ja era a Berlín per donar la imatge que anirà de bracet de Carles Puigdemont durant el seu mandat. El president electe ha fet una roda de premsa al costat del seu predecessor en la qual ha afirmat que el seu objectiu màxim és restituir-lo en el càrrec. A ell i als consellers que ho vulguin. Aquest matí, de fet, ha anunciat que oferiria a tots els consellers liquidats pel 155 ser restituïts en el càrrec. Això pot portar cua, i ser el següent motiu de conflicte entre Catalunya i l’Estat. Enric Millo ja ha dit que estudiaran si és legal que gent a la presó o a l’estranger puguin prendre possessió d’aquests càrrecs. És més, ja ha dit que si no és legal, el 155 no s’aixecarà.\nL’amenaça continua, i continuarà per un temps tan indefinit com el que durarà la presidència de Torra. El president del govern espanyol, Mariano Rajoy, s’ha reunit avui amb Pedro Sánchez, i també han fet gala d’unitat, cosa que a aquestes alçades, ha d’espantar més Ciutadans que l’independentisme. Els dos s’han acordat continuar supervisant les finances catalanes amb un control mensual de despeses i un control de deute. També ja han advertit que estan a punt per si torna ‘el desafío’ i han aprofitat per dir-li xenòfob i frontista al president electe. Tot molt normal. Mentrestant, Ciutadans continua demanant que s’allargui el 155 tot salivant. Les enquestes li somriuen a Rivera, que ja és primer en algunes aproximacions, però podria morir de glòria abans d’hora. I més si continua tan passat de voltes.\nTornant a Berlín, tant Torra com Puigdemont han deixat clar el seu missatge en anglès: voluntat de diàleg i desescalament. El president electe ho ha deixat molt clar: “Senyor Rajoy, posi data i hora. Nosaltres hi serem. Sense precondicions, parlem. He repetit la paraula ‘diàleg’ mil vegades en els meus discursos. Farem el que faci falta per iniciar un diàleg franc i obert amb el govern espanyol”. Rajoy ja ha respost Sí al diàleg, però ell sí, amb una condició: que sigui per parlar de temes dins la llei. Inamovible, com una roca. La reunió és d’imaginar que s’acabarà fent, però la viabilitat que vagi a algun lloc tenint en compte que l’interlocutor és Rajoy és més que dubtosa.\nSense que la roda de premsa hagi acabat d’aclarir massa sobre el rol que Puigdemont jugarà en tot plegat, el nou govern quedarà configurat i ja en marxa aquesta mateixa setmana. La presa de possessió de Torra serà potser demà -i emprarà la mateixa polèmica fórmula que Puigdemont per jurar el càrrec-, mentre que els consellers prometran o juraran el càrrec entre dijous i divendres. A banda del paper del president destituït, només queden dues incògnites per desvelar-se: la llista definitiva de consellers, que amb tota seguretat seran encapçalats per Artadi i Aragonès, i si l’Estat espanyol encara es guarda alguna carta per continuar amb el 155. Com a mínim, de manera encoberta ho farà amb el control econòmic.\nPosted in El Dietari del Procés Tagged 155, aragonès, artadi, elsa artadi, enric millo, Mariano Rajoy, Millo, Pere Aragonès, puigdemont, Quim Torra


[NdP] La CUP rebutja la mercantilització de places i carrers de la ciutat i vol impulsar el debat sobre la gestió de l’espai públic - Prendre la paraula\n(La foto és de P.F. al DdT)\nEn relació a les queixes manifestades per diverses entitats de la ciutat sobre la proliferació de terrasses als darrers anys a la ciutat de Tarragona, la CUP ha expressat la seva preocupació davant el que considera “la progressiva privatització de l’espai públic de la ciutat”. La formació anticapitalista s’ha mostrat decebuda davant la manca de progressos de la comissió municipal que hauria d’estudiar alternatives a la proliferació de terrasses.\nEn aquest sentit, la formació independentista emfasitza que tota possible solució ha d’involucrar tots els agents implicats -associacions, entitats veïnals i empresarials- i que ja al mes de setembre de 2015 va impulsar la creació d’una comissió per tal d’impulsar un procés participatiu ampli i transversal adreçat a la ciutadania de Tarragona per tal d’abordar la revisió de la normativa municipal sobre la concessió de llicències per instal•lar a la via pública terrasses i similars dels establiments d’hostaleria i restauració.\nLa CUP considera que, malauradament, no s’ha avançat gens en aquesta direcció, i que l’Equip de Govern s’ha dedicat bàsicament a deixar passar el temps i romandre de braços plegats. La formació anticapitalista no comparteix l’optimisme del conseller d’urbanisme Josep Maria Milà, qui ha declarat a un mitjà de comunicació local que només calen millorar-se “alguns detalls” i que les terrasses no suposen cap problema ni representen cap conflicte a curt termini.\nLa CUP considera, pel contrari, que no es pot minimitzar l’impacte de la proliferació de terrasses i que davant una mercantilització de l’espai públic de la ciutat, especialment evident als mesos d’estiu, cal anar més enllà d’ajustaments anecdòtics o de la verificació administrativa del permisos corresponents. Així, des de la CUP es considera urgent encetar un debat en profunditat sobre la recuperació de l’espai públic de forma que els recursos es posin al servei de les persones, i no de les empreses.\nSegons la CUP, existeix actualment a Tarragona una ofensiva per tal d’implementar un model neoliberal amb què es posa a disposició d’empreses privades instal·lacions i equipaments aixecats amb fons públics, transferint il·legítimament la seva gestió durant dècades. Un cas evident d’aquest propòsit seria el projecte -actualment en període d’exposició pública- que l’empresa privada Santa Gadea Gestión ha proposat a l’Ajuntament de Tarragona. Aquesta empresa s’ha ofert a gestionar les instal·lacions de l’Anella Mediterrània durant 40 anys a canvi de construir-hi certs equipaments. Per a la CUP, aquest model obriria el pas a un filibusterisme empresarial que faria caixa amb els diners de tots i totes privatitzant el patrimoni de la ciutat.\nLa CUP assenyala que afortunadament hi ha d’altres propostes a la ciutat que no tenen res a veure amb el segrest empresarial d’equipaments públics que encarna el projecte de Santa Gadea Gestión. En concret, la CUP ha lloat el projecte de la Plataforma Oppida, formada per diversos col·lectius culturals de la ciutat, demanant la cessió del mòdul número 6 de l’edifici de la Tabacalera, que actualment es troba abandonat. Aquesta entitat vol prioritzar un ús social, autogestionari i popular de instal·lacions actualment infrautilitzades i crear un espai cultural gestionat per les mateixes persones que generin els continguts, on es puguin celebrar debats, conferències, exposicions i d’altres mostres d’art i cultura.\nTarragona, Països Catalans, 1 d’agost de 2016


GEMA (Grup d'Ecologia i Medi Ambient): 2012\nQue tenen en comú aquests imatges......................?\nDiverses coses - primer, tots es van fer a un sol carrer de Tàrrega.......\n...i el mateix día........\n... i tots mostren que n'ha molta gent que els importa ben poc els seus co-ciutadans....\n.... encara que van en cadira de rodes, porten un cotxet de nens, un carro de compra, o simplement tenen dificultats per pujar o baixar esglaons.....\nClar, s'ha de deixar el cotxe en algun lloc o altre.......\n... i també és que ha ha moltes d'aquestes rampes.....\nPerò aquests són al Carrer Bellpuig ...\nJust endavant d'una illa de cases buida que es fa servir com a aparcament....\nQualsevol cosa per no haver de caminar 25 metres!\nPublicat per GEMA a 21:03 Cap comentari:\nPublicat per GEMA a 17:56 Cap comentari:\nRefrescos i salut\nNo és noticia que els científics adverteixen que beure grans quantitats de refrescos pot ser dolent per a la salut, però ho pòt ser quan citen alguns pacients hospitalitzats amb problemes musculars.\nEscrivint en la revista International Journal of Clinical Practice assenyalen diversos casos de persones qui han patit símptomes inexplicables que es van resoldre després de deixar de beure diversos litres de cola al dia. Els metges van descobrir que el refrescs tipus Coca cola redueixen els nivells de potassi en la sang.\nDos dels afectats eren dones embarassades. Una, de 21 anys, va ser ingressada amb fatiga, pèrdua de gana i vòmits persistents. Les anàlisis de sang van mostrar que tenia hipocalemia, el nom per un baix nivell de potassi, mentre que un electrocardiograma va revelar que tenia un bloqueig cardíac. Bevia regularment fins a tres litres de cola al dia. L’altra també tenia nivells baixos de potassi i es va queixar de debilitat muscular. Ella havia estat bevent fins a set litres de cola al dia durant els últims 10 mesos. Totes les persones afectades es van recuperar completament al reduir el consum de refrescos i prendre suplements de potassi.\nPerò le cas més extrem és el de la Natasha Harris. Aquesta nova-zelandessa de 30 va morir d’un atac de cor a casa seva. Un patòleg que va testificar a la investigació de la seva mort, assenyalava que Harris patia hipocalemia. Ho va atribuir a un excés de consum de Coca-Cola i una nutrició en general pobre.\nEl company de la dona morta va dir que "Mai vaig considerar que faria mal a una persona. És un refresc ... No vaig pensar que una beguda així et podria matar".\nSi contem que un litre de Coca Cola conté uns 100 grams de sucre, la Natasha consumia a prop d’un quilo de sucre cada dia!\nEn un comunicat, Coca-Cola va dir: "Estem d'acord amb la informació de l'oficina del forense que la ingestió summament excessiu de qualsevol producte alimentari, incloent l'aigua, en un curt període de temps, amb un consum inadequat de nutrients essencials, pot ser dramàticament simptomàtic."\nMentres aquests casos són molt dramatics, convé recordar que el consum de d’aquestes begudes no deixa de créixer arreu. 8 litres al dia és molta Coca Cola però el seu consum annual per persona a l’estat espanyol es calculava en uns 303 litres! Si la mitjana és de gairebé un litre per persona i dia, hem de suposar que les quantitats relacionades amb els esdeveniments “dramàticament simptomàtics” són a l’abast de un numero relativament alt de consumidors ja que també hi ha molta gent que no les prova mai.\nNo vull dir que s’ha de prohibir els refrescos, si no que s’hauria de tenir molta cura d’evitar un consum irresponsible ja que a més a més dels casos dramàtics citats aqui, les begudes sucrades són un dels factors en la epidemia d'obesitat i diabetes que s'esta escampants pel món desenvolpat, amén del problema de reciclatge dels envassos corresponents que suposa.\nPublicat per GEMA a 13:58 Cap comentari:\nEl Vern - un arbre desconegut\nEl vern (Alnus glutinosa) (aliso en castellà i alder en anglès) pot arribar a una alçada de 30 metres i pot viure 150 anys.\nAls Països Catalans apareix en toponims com Sant Just Desvern o el barri barceloní de la Verneda.\nAltres noms populars pels quals se'l coneix són arbre negre, lladern, morera borda i mosquiter. La flor és vermellos i les llavors tenen ales.\nEls verns es troben en sòls molt humits generalment en la ribera dels rius on formen les vernedes.\nLa fusta de vern suporta molt bé estar en l'aigua. Per això s'ha fet servir abastament a Venècia i Amsterdam.\nL'escorça conté taní, utilitzat per rebaixar els nivells de colesterol i bullit per fer gargarismes contra les angines i la faringitis.\nEn la mitologia britànica i nòrdica, el vern és un símbol de la resurecció, probablement per què la fusta passa del blanc al roig quan és tallada, recordant a la sang humana. A Irlanda, la reverència pel vern era tan profunda que tallar-ne un era un delicte criminal.\nPublicat per GEMA a 0:08 Cap comentari:\nPlantada a la Via Verda - i tallada a Anglesola\nDissabte passat, vam plantar més de 50 arbres i arbustos a la Via Verda - salzes, verns, oms, àlbers, etc. Ara els hem de cuidar per assegurar que el major nombre possible sobrevien.\nPotser el més interessant són els verns, ja que poden ser els únics a l'Urgell. Si algú sap d'alguna altra, si us plau contacteu amb nosaltres.\nAlhora, podem dir que una gran proporció de les plantes sembrades pels mateixos estudiants del col·legi Àngel Guimerà i el IES Pedrolo estan començant a brotar. Esperem que això és només un començament i que amb voluntat i treball dur, l'Ondara gradualment es convertirà en un corredor verd agradable i accessible a tothom.\nDesafortunadament, al mateix temps, hi ha altres arbres que són menys afortunat.\nEls àlbers a les fotos semblen haver molestat a algú. Ja no!\nFotos preses a la carretera de Bellpuig a Anglesola.\nPublicat per GEMA a 18:51 Cap comentari:\nQui mata les abelles?\nDes de fa anys hi ha una preocupacio per les abelles. En molts llocs del mon, s’ha hagut molts cassos de mort sobtada de colònies d’abelles sense cap explicació clara. I això ens hauria de preocupar perquè sense la seva pol·linització de les plantes i arbres, no tindriem gairebé ni fruites ni verdures i la cadena alimentària quedaria molt malmesa, eliminant la nostra capacitat de produir aliments. I com és que això passa?\nHi ha moltes hipòtesis – malalties, fongs, virus, un àcar, i fins i tot, les radiacions dels telèfons mòbils. Hi ha un altre que ressona des de fa temps- els pesticides. Logicament, si apliquem pesticides a les plantes per matar insects, no ens hauria d’estranyar que moren les abelles també. Però, no. Les proves fetes fins ara no han mostrat que les dosis de pesticides trobades en l’entorn de les abelles podrien matar-les. I els productors de pesticides sempre es desmarcaven del problema a base d’aquestes proves.\nPerò ara, s’ha descobert que no cal que els pesticides maten per destruir les colonies. Només cal debilitar-les. La abella és un animal social que treballa en equip pel bé de la societat/colònia. I noves recerques han demonstrat que a dosis petites, una familia de pesticides neurotòxiques, els neonicotinoides, afectan la capacitat de les abelles de navegar fora del rusc i funcionar dins de la colònia. És com si a una població humana hagués una gran epidèmia de Alzheimer’s – amb la majoria de les persones incapaces de cuidar de si mateix, treballar o trobar el camí de casa una vegada fora. Una societat humana no duraria gaires dies així, i les de les abelles tampoc.\nGrups de científics al Regne Unit i França han estudiat els efectes dels neonicotinoides, que s'utilitzen en més de 100 paisos en els cultius agrícoles i jardins. Els neonicotinoides investigats en dos articles publicats en la revista Science s'utilitzen en cultius com els cereals, la colza i el gira-sol.\nSovint, s'apliquen a les llavors abans de plantar. Així el plaguicida es troba en cada part de la planta per evitar les plagues d'insectes, com els áfidos. Però també entra en el pol·len i nèctar, que és com pot afectar a les abelles. Un altre conseqüència sembla ser que el número de reines també disminueix. En els experiments del David Goulson a la universitat escocesa de Stirling sobre un dels neonicotinoides anomenat imidacloprida, els ruscos contaminats només tenien unes dues abelles reines en contra de les 14 de les colònies no afectades, Diu el Dr. Goulson, “L'ús d'aquests plaguicides està tan estesa que la majoria de les colònies d'abelles a les zones de cultius herbacis és probable que estiguin exposats a ells, pel que existeix la possibilitat que juguin un paper important en la supressió de les poblacions d'abelles en una escala bastant sorprenent.”\nEl grup de recerca francès va investigar l'impacte d'un neonicotinoide diferent, el tiametoxam, sobre la capacitat de les abelles de trobar el camí de tornada a la colònia després de sortir a la recerca d’aliments. Amb etiquetes petites a l’esquena de les abelles, van demostrar que un nombre significativament menor d’insectes van tornar si prèviament havien estat exposats a nivells de tiametoxam que es poden trobar al camp. L’investigador francès Henry Mickael de l'Institut Nacional Francès de Recerca Agrícola (INRA) en Avinyó va dir que, “El que trobem és que en realitat si les colònies estan exposades als pesticides, la població podria disminuir fins a un punt que es posaria en risc de col·lapse a causa d'altres factors d'estrès.”\n“Fins avui, la majoria de les proves requereixen que les dosis trobades en la naturalesa no maten les abelles, però els processos d'autorització ignorar les possibles conseqüències per al comportament de les abelles, i esperem que els responsables seran més curosos.”\nA nivell de la UE, la Comissió d'Agricultura i Desenvolupament Rural ha sol·licitat a la Comissió Europea que augmenti la investigació i elabori un pla d'acció per a la conservació de les abelles. Però malgrat això i una prohibició de les neonicotinoides a Alemanya, França i Italia, les empreses productores no semblen disposades a admetre que aquests productes són un risc per les abelles i per tant, a la alimentació humana. Al menys, no directament.\nEl web de Bee Life el 30 de març d’enguany va esmentar que l’empresa Bayer comercialitza un producte contra les termites amb el nom de Premise200SC a base de imidacloprida, i la informació publicada per l'empresa alemanya descriu un process molt semblant als resultats dels estudis publicats a Nature. La empresa explica com el producte actua en aquestes paraules-\n“Les termites són susceptibles a malalties o fongs trobats a terra. Una part principal del seu mecanisme de defensa són els seus hàbits de neteja, el que permet a les termites desfer-se de les espores de fongs abans que aquestes germinen i causen malaltia o mort. El Premise 200SC plus Nature interfereix amb aquest procés natural mitjançant la reducció de les defenses naturals.\nQuè és el Premise 200SC plus Nature?\nBaixes dosis de imidacloprida a la zona tractada desorienten a les termites i les fa deixar el seu comportament natural de neteja. La neteja és important per a les termites per protegir-se dels fongs patògens del sòl. Quan les termites deixen de netejar-se, els fongs que ocorren naturalment a terra ataquen i maten les termites. Imidacloprida fa els fongs 10.000 vegades més perilloses per les termites. La naturalesa ajuda a imidacloprida a donar un control inigualable. Aquest control es diu Premise 200SC plus Nature”.\nO sigui, explica com el imidacloprida ataca un insecte social, la termita, per via neuronal, debilitant la seva capacitat de autoprotegir-se mitjançant els comportaments socials, però la mateixa indústria nega que aquesta classe de productes afecten un altre classe d’insecte social: les abelles. Per la boca mor el peix!\nI que podem fer? En paraules de Mai Berenbaum, director d’entomologia a la Universitat d'Illinois i expert en aquest camp, “No hi ha dubte que els neonicotinoides s'utilitzen sense cura, per no dir més”\n“Cinquanta anys d'experiència hauria de haver-nos ensenyat que l’ús excessiu d’una sola classe de compostos és una pràctica intrínsecament insostenible, i que el pre-tractament de les llavors, quan els problemes de plagues poden ni tan sols ser presents, és increiblement imprudent.”\nDonat que els jardins i parcs, amb la seva varietat de plantes, poden ser reserves interessants per les abelles, potser un primer pas seria fer cas al Dr. Goulson. Va dir, “Personalment m’agradaria prohibir els insecticides per complet als jardins” i afegeix que “Hi ha poques plagues serioses d'insectes en la jardineria, i si les roses tenen unes quantes pulgons, no és gran cosa.”\nA decidir, sense una prohibició és poc probable que es deixa d'utilitzar aquests productes al camp, però tots podem eliminar-los de casa nostra. És en el nostre propi interès.\nPublicat per GEMA a 0:21 Cap comentari:\nPublicat per GEMA a 21:01 Cap comentari:\nPublicat per GEMA a 10:15 Cap comentari:\nFascinant mapa amb temps de totes les explosions atòmiques des de 1945 a 1998: Un total de 2053, començant amb la prova "Trinitat" del Projecte Manhattan a prop de Los Alamos i concloent amb les proves nuclears del Pakistan el maig de 1998.\nPublicat per GEMA a 11:27 Cap comentari:\nLa revista The Ecologist publica sobre els vínculs entre substàncies químiques i l'obesitat i diabetis. Aquestes substàncies que es troben en plàstics, envasos, pesticides, mobles i cosmètics i en la indústria podrien estar alterant les cèl·lules del nostre cos, fent-nos més propensos a engreixar i desenvolupar la diabetis.\nL'any passat, es van reunir més de 135 científics per avaluar els resultats científics que vinculen l'obesitat amb l'exposició a sis productes químics, metalls com arsènic i altres com el bisfenol A, compostos orgànics d'estany i ftalats, la nicotina, plaguicides i contaminants orgànics persisistents.\nVan trobar proves per vincular el tabaquisme matern amb un major risc de sobrepès o obesitat en els fills, i evidència suficient per suggerir que altres substàncies químiques podria estar contribuint a l'epidèmia actual de diabetis.\nBruce Blumberg, de la Universitat de Califòrnia és un dels investigadors que estan estudiant com els productes quotidians poden provocar augments en el greix corporal.\nFins i tot ha encunyat el terme "obesogens" per descriure les substàncies trobades que provoquen l'augment de pes. La investigació existent l'obesitat a un desequilibri entre la ingesta d'aliments i la producció d'energia. No obstant això la investigació en obesogens suggereix que productes químics que alteren les hormones ajuden a crear més cèl·lules de greix en el nostre cos i permetre que els existents poden ser més grands.\nQuines són aquestes substàncies?\nLa revista en publica una llista, que són-\nOrganoclorats (pesticides i BPCs)\nOrganofosfats (pesticides d'úsos no agrícols)\nCarbamats (en productes per l'agricultura i jardineria)\nCompostos orgànics d'estany (pesticides, biocides, tractaments per la fusta, PVC)\nBisfenol-A (plàstics, fungicides, resines, tints)\nFtalats (PVC, ampolles d'aigua, i altres productes plàstics)\nRetardants de flama polibromats (televisors, ordinadors, sofas, matalassos, carregadors)\nBenzopirè (mala combustió de combustibles fòssils)\nDissolvents (adhesius, pegaments, rotuladors, pintures, productes de neteja, gasolina, perfums)\nCadmi (fertilitzants, pesticides, bateries)\nÉs a dir, si has gunayat uns quilos de més durant les festes i no els pots perdre, pot ser que el teu cos ja no pot o no vol desfer-se del greix degut a les alteracions provocats per aquestes substàncies.\nPublicat per GEMA a 12:27 Cap comentari:\nInvestigadors a la Universitat de Notre Dame a South Bend, Indiana, han desenvolupat una pintura "solar" que teoricament podria aplicar-se a l'exterior d'un edifici i produir electricitat. Prashant Kamat, el professor al cap del projecte explica que;\n"En incorporar nano-partícules productors d'energia, anomenades punts quàntics en un compost pastòs, hem fet una pintura solar d'una sola capa que es pot aplicar a qualsevol superfície conductora sense equip especial."\nEn la recerca pel nou material l'equip es va centrar en nano-partícules de diòxid de titani, que estan cobertes de sulfur de cadmi o seleniur de cadmi. Les partícules estan suspeses en una barreja d'aigua i alcohol per crear una pasta. Quan aquesta pasta s'aplica amb pinzell a un material conductor transparent i s'exposa a la llum, genera electricitat.\n"La millora eficiència de conversió energètica de la llum que hem assolit fins ara és de l'1 per cent, la qual cosa està molt per darrere de l'eficiència habitual de 10 a 15 per cent per les cèl·lules solars de silici comercials", explica Kamat.\n"No obstant això, aquesta pintura es pot fer de forma barata i en grans quantitats. Si som capaços de millorar l'eficiència, podrem fer una diferència real a satisfer les necessitats energètiques en el futur."\nPublicat per GEMA a 12:47 Cap comentari:\nNASA: El canvi climatic pot portar grands canvis en els ecosistemes\nSegons publica la NASA, a finals d'aquest segle, gran part dels ecosistemes actuals s'hauran transformat en coses totalment diferents. L'estudi mirava a les comunitats de flora i fauna millor adaptats a cada tipus de clima i després va combinar aixó amb les projeccions de canvi climàtic previstes per aquest segle. Aquesta informació ha permès projectar les transformacions que seguirien un augment de temperatura d'acord amb els pronòstics científics per les pròximes dècades.\nCliqueu al enllaç per veure la historia complerta (en anglès) i el mapa que il·lustra on seran més afectat per aquests canvis si no aconseguim establitzar el clima. A casa nostra els canvis serien profunds!\nNASA: Climate Change May Bring Big Ecosystem Changes - NASA Jet Propulsion Laboratory\nPublicat per GEMA a 12:33 Cap comentari: